ข้อใดเป็นวิธีสอนลูกให้รู้จักการลงทุน ก่อนอายุ 20
a. ไม่ต้องเล่าประสบการณ์การลงทุนให้ลูกฟัง
b. สอนเรื่องความเหมือนกันของการเก็บออม และ การลงทุน
c. แนะนำให้ลูกนำเงินทั้งหมดมาลงทุน
d. ให้ลูกลงทุนโดยไม่ต้องหาเวลาไขข้อสงสัย
e. ให้ลูกเล่นบอร์ดเกมเสริมสร้างแนวคิดการลงทุน
ข้อที่ถูกต้องคือ e.  เพราะว่า เพราะให้ลูกเล่นบอร์ดเกมเสริมสร้างแนวคิดการลงทุน เป็นวิธีสอนลูกให้รู้จักการลงทุน ก่อนอายุ 20 ส่วนข้ออื่นๆ กล่าวไม่ถูกต้อง

7 วิธีง่ายๆ สอนลูกให้รู้จัก “การลงทุน” ก่อนอายุ 20


1. สอนเรื่องความแตกต่างระหว่าง การเก็บออม และ การลงทุน
ก่อนจะปลูกฝังเรื่องการลงทุนให้ลูก พ่อแม่ควรสอนลูกให้รู้จักความแตกต่างกันระหว่างการเก็บเงินไว้เฉยๆ กับการลงทุนก่อน บอกลูกว่าการเก็บเงินเป็นเรื่องที่ดี แต่จะดียิ่งกว่าหากสามารถทำให้เงินนั้นงอกเงย พ่อแม่สามารถเน้นย้ำให้เห็นถึงความแตกต่างระหว่างผลตอบแทน เช่น หากฝากธนาคารไว้เฉยๆ ผ่านไปหนึ่งปี เงิน 100 บาท ก็จะมีค่า 100 บาทเท่าเดิม และเผลอๆ อาจจะน้อยลงด้วยเพราะเจอศัตรูตัวฉกาจอย่างเงินเฟ้อ (ตรงนี้ไว้ค่อยสอนก็ได้ หากรู้สึกว่าซับซ้อนไปสำหรับลูก) แต่ถ้านำไปลงทุนในสินทรัพย์ที่ดี เงิน 100 บาทมีโอกาสงอกเงยเป็น 105, 108, 110 บาทได้นะ อันนี้เอาแค่เริ่มต้นก่อน เมื่อลูกเริ่มเห็นความต่างในด้านของผลตอบแทน ระหว่างการเก็บเงินไว้เฉยๆ กับการลงทุนแล้ว พ่อแม่ค่อยสอดแทรกเรื่องความเสี่ยงเข้าไป เพราะหากเน้นย้ำแค่เรื่องผลตอบแทน ลูกอาจจะเข้าใจผิดว่าการลงทุนมีแต่ได้กับได้ ไม่มีทางขาดทุนก็เป็นได้ ซึ่งอันตรายมากๆ
ทั้งนี้ทั้งนั้น ก่อนจะสอนเรื่องการลงทุน พ่อแม่ควรจะมั่นใจก่อนว่าลูกได้รับการปลูกฝังเรื่องความประหยัด เรื่องการเก็บเงินแล้ว เพราะถ้าลูกยังไม่เข้าใจเรื่องการเก็บเงินดีพอ ก็อาจจะเป็นเรื่องยากที่จะทำให้เขาเข้าใจเรื่องการลงทุน (ในเมื่อเก็บเงินเฉยๆ ยังทำไม่ได้เลย)


2. แนะนำให้ลูกนำเงินบางส่วนมาลงทุนกับคุณ
พ่อแม่ท่านไหนที่รู้สึกว่า เป็นเรื่องยากเหลือเกินที่จะสอนให้ลูกรู้จักแบ่งเงินมาลงทุน ก็อาจจะลองเสนอให้ลูกนำเงินบางส่วนมาลงทุนในพอร์ตของพ่อแม่ แล้วพ่อแม่จะให้ผลตอบแทน 5% 8% 10% ต่อปี อย่างไรก็ว่าไป ตามสไตล์ของแต่ละท่าน
แต่วิธีนี้ต้องใช้อย่างระมัดระวังนิดนึง เพราะถ้าไม่ปลูกฝังเรื่องการลงทุนในแง่อื่นๆ เช่น การคัดเลือกสินทรัพย์ การบริหารสินทรัพย์ หรือความเสี่ยง ลูกก็อาจจะเข้าใจผิดได้ แล้วก็จะฝากเงินไปลงทุนกับพ่อแม่ตลอด ไม่ขวนขวายหาความรู้เอง วิธีนี้จึงเหมาะใช้กระตุ้นแค่ช่วงแรกๆ ที่ลูกยังไม่สนใจการลงทุนมากนัก


3. ให้ลูกเล่นบอร์ดเกมเสริมสร้างแนวคิดการลงทุน
หนึ่งในเกมด้านการลงทุนที่คุ้นเคยกันตั้งแต่เด็กๆ คือเกมเศรษฐี (Monopoly) เป็นเกมที่สอนให้เด็กเข้าใจเรื่องการลงทุนซื้อสินทรัพย์ได้ดี จะกระตุ้นให้ผู้เล่นรู้สึกอยากเป็นเจ้าของอสังหาฯ รอบๆ กระดานเกม เพื่อที่จะได้เก็บเงินจากผู้เล่นอื่นๆ ที่มาหยุดเดินในช่องอสังหาฯ ยิ่งเป็นเจ้าของจำนวนอสังหาฯ มากเท่าไร ก็ยิ่งมีสิทธิ์ได้รับกระแสเงินมากเท่านั้น แต่ไม่ใช่ว่าจะมีแต่ได้กับได้อย่างเดียว เพราะบางทีจะต้องเผชิญกับเหตุการณ์ไม่คาดฝัน เช่น เปิดไพ่ข่าวขึ้นมาแล้วเจอว่าบริษัทที่เป็นเจ้าของอยู่เกิดล้มละลาย เป็นต้น ก็เสียเงินกันไป ตรงนี้แหละคือจุดที่สอนให้ผู้เล่นรู้ว่าการลงทุนมีความเสี่ยง และสามารถเจอเหตุการณ์ไม่แน่ไม่นอนได้ตลอด


4. เล่า “เรื่อง” ประสบการณ์การลงทุนของคุณให้ลูกฟัง
ขึ้นชื่อว่าเด็ก อย่างไรก็ต้องชอบให้ผู้ใหญ่เล่าเรื่อง เล่านิทานให้ฟัง พ่อแม่ที่เป็นนักลงทุนสามารถลองนำประสบการณ์การลงทุนของตัวเองมาเล่าให้ลูกฟังได้ เริ่มตั้งแต่จุดเริ่มต้นเลยว่าทำไมถึงตัดสินใจลงทุน ตอนลงทุนช่วงแรกๆ ผลลัพธ์เป็นอย่างไร ผลตอบแทนแต่ละปีเป็นอย่างไร กำไรขาดทุนแต่ละปีขนาดไหนบ้าง มีเหตุการณ์พีคๆ แบบไหนที่ทำให้ผลตอบแทนเหวี่ยงสุดๆ บ้าง


5. เปิดข่าวการลงทุนให้ลูกได้ยินบ่อยๆ
ตั้งแต่เด็กๆ แล้วที่มักจะได้ยินข่าวจากช่อง Money Channel ทุกวัน ได้ยินศัพท์แสงด้านการลงทุนจนคุ้นหู ได้ยินประโยคที่ว่า “การลงทุนมีความเสี่ยง ผู้ลงทุนควรศึกษาข้อมูลก่อนการตัดสินใจลงทุน” บ่อยมากเหมือนเป็นคำขวัญประจำโรงเรียนไปแล้ว ขนาดไม่ได้ตั้งใจฟัง แต่ทีวีฯ ที่อยู่ในห้องเดียวกันก็สามารถกรอกหูเจนได้ การเปิดข่าวให้ลูกฟังทุกวันๆ แม้จะไม่ได้ตั้งใจ แต่ลูกก็จะซึมซับข้อมูลเหล่านั้นไปอย่างอัตโนมัติ การที่ลูกได้รู้ข้อมูลเหล่านี้ ก็จะทำให้พ่อแม่สอนลูกได้ง่ายขึ้นไปอีก


6. ให้ลูกลองเล่นเกมลงทุนแบบจำลอง
ปลูกฝังกันไปสักพัก เด็กๆ อาจจะเริ่มร้อนวิชา อยากลองลงทุนเองแล้ว แต่เนื่องจากเด็กๆ ยังไม่สามารถเปิดพอร์ตลงทุนเองได้ พ่อแม่สามารถลองให้ลูกๆ รู้สึกคุ้นเคยกับการลงทุน ด้วยการสร้างเกมการลงทุนแบบจำลองขึ้นมา โดยอาจจะให้ของรางวัลเป็นเงินจริงๆ หากลูกสามารถทำผลตอบแทนได้ตามเป้าหมาย หรือ สามารถทำผลตอบแทนชนะพี่หรือน้องของตนได้ อีกข้อดีคือ การสอนให้เด็กเห็นความเปลี่ยนแปลงของราคา และพลังอำนาจของเวลา


7. หาเวลาไขข้อสงสัยให้ลูกเรื่องการลงทุน
เมื่อรู้จักการลงทุนมาได้สักพัก เด็กๆ อาจจะเริ่มมีคำถามในใจหลายๆ อย่าง ไม่ว่าจะจากเกมที่เขาเล่น จากข่าวที่ได้ยิน หรือบทสนทนาที่พ่อแม่ชอบโทรศัพท์คุยหาโบรกเกอร์ พ่อแม่ควรลองหาเวลาว่างๆ นั่งคุยกับลูก บอกลูกว่าถ้ามีอะไรสงสัยเรื่องการลงทุนก็สามารถถามมาได้เลย ไม่ต้องกลัวไม่ต้องอาย การเปิดใจคุยกันจะทำให้พ่อแม่ได้รับรู้ข้อสงสัยต่างๆ ของลูก บางทีลูกอาจจะอยากรู้ว่ากลไกการซื้อขายหุ้นนั้นเป็นอย่างไร ราคาหุ้นที่ขึ้นและลงเกิดขึ้นเพราะอะไร กองทุนคืออะไร ตรงนี้แนะนำว่าค่อยๆ อธิบายไปด้วยภาษาที่ง่ายที่สุด หรือ อาจจะใช้รูปภาพและการเปรียบเปรยประกอบไปด้วยก็ได้ ที่สำคัญคืออย่าแสดงท่าทางรำคาญหรือบอกปัดคำถามเด็ดขาด เพราะจะทำให้เด็กกลัวการตั้งคำถาม และจะกลายเป็นการปลูกฝังให้เด็กไม่กล้าถามคำถามเลย เพราะการถามคำถามถือเป็นหนึ่งในกระบวนการเรียนรู้ที่สำคัญมาก
5.ความรู้ทางการเงิน